फुटबाल अथवा बालीबाल की टीम बनाना एथलीट पैदा करने से अधिक जटिल काम है। मैं एथलीट कोच नहीं हूं पर यदि मुझे 25 बच्चे दे दो, मैं उनमें से एक को एथलीट बना दूंगा पर फुटबाल टीम नहीं बना सकता। मुझे 20 बच्चे चाहिए। 20 बच्चों को एकजुट करना आसान कार्य नहीं है। आज तो साल भर शिविर लगते हैं। अनेक अकादमियां हैं। पहले ऐसा कुछ कुछ भी नहीं था। न प्रशिक्षण होता था न शिविर लगते थे और न ही खाना मिलता था। शिविरों को अधिकतम 10 सप्ताह तक आयोजित किया जाता था। रहीम साहब ने 10 सप्ताह में भारत के लिए चमत्कार कर दिया था। परन्तु आज रहीम साहब को कोई नहीं जानता है। उनको कभी कोई सम्मान नहीं दिया गया। अज़ीज़ को कभी कोई सम्मान नहीं मिला। अज़ीज़, नूर, थंगाराज, बलराम, पी के बनर्जी, यह वे खिलाड़ी थे जो दो-दो ओलंपिक खेले, दो से तीन बार एशियन गेम्स खेले। केवल पी के बनर्जी को पद्यम श्री मिला, परन्तु अज़ीज़, नूर, बलराम, थंगाराज, को नहीं मिला। उसके पश्चात जर्नेल सिंह, इंद्र सिंह, हबीब, फ्रैंको, अरूण घोष को कोई सम्मान नहीं मिला। पद्यम श्री तुम ने उस खिलाड़ी को दे दिया जिसके ज़माने में हम एशियन गेम्स के तीसरे राउंड में नहीं पहुंचे। क्या यह इंसाफ है? एक शाहिद हकीम बोलने वाला है, बोलता रहेगा मरने तक, चाहे बात सुनी जाएगी या नहीं सुनी जाएगी।